ביקור חטוף
היא באה אלי לביקור חטוף עם אור ראשון ; אחרי טיול מפרך שעשתה בסיני בג'יפ הלבן ; זה עשרים שנה לא התראינו מאז אותו לילה סוער ; מה את אומרת לווני לשלום ; מה אתה אומר הכניסיני תחת כנפך ; היא שבה אלי ממסע רוחני בארץ טרופה ; קולות וברקים ערפל סמיך ורוח הומה ; זה שנתיים מאז לא פגשתי אותה בעיר הגדולה ; מה את אומרת שכון בי לעולם ; מה אתה אומר הריני במראייך ; היא הגישה לו בושם ריחני ונודף לרום מעלה ; מור והדס קינמון מתוק וקליפת לבונה ; זה חודשיים מאז לא קיבלתי איתות מדויק על הצג ; מה את אומרת לווני לשלום ; מה אתה אומר הראיני במראייך ; שניפגש בצפון בשבוע הבא לראש חודש סיון ; בהדליקי את הנר בענני ענן ; זה יומיים מאז לא שמעתי ציפור מצפצפת בהר ; מה את אומרת לווני לשלום ; מה אתה אומר הכניסיני תחת כנפך; 